વાઘોડિયા તાલુકા પંચાયતમાં મદદનીશ ઈજનેર તરીકે નોકરી કરતા દિનેશ કિકાણી આવક કરતા વધુ સંપત્તિના કેસમાં એસીબીના સકંજામાં આવી ગયા છે. તેમની પાસેથી રૂપિયા 8.77 કરોડની બેનામી સ્થાવર-જંગમ મિલકતો મળી આવી છે. છેલ્લા 6 મહિનાથી એસીબીને દિનેશ કિકાણીના વિરુદ્ધમાં અરજીઓ મળી હતી. જેના પગલે તપાસ કરી રહેલી એસીબીને મજબુત પુરાવા મળતા આજે એસીબી ની 4 ટીમો દિનેશ કિકાણીના ઘરે,ઓફીસ અને બાંધકામ સાઈટ પર સર્ચ ઓપરેશન હાથ ધર્યું છે.